मेरे प्रिय यूपी के मुख्यमंत्री अखिलेश यादव, सीबीआई के निदेशक, न्यायपालिका व लोकपालिका से जुड़े लोगों व पत्रकार साथियों के बीच एक जरूरी खबर ब्रेक कर रहा हूं, इसलिए कि ऐसा करना अब काफी जरूरी हो गया है। यूपी में पिछले दो दशकों से पत्रकारिता में रोज नए कलंक लग रहे हैं। हमारे बीच में कुछ तथाकथित पत्रकार पिछले दो दशकों से राजधानी लखनऊ में पत्रकारिता के क्षेत्र को लगातार कलंकित करने का काम कर रहे हैं जो पूरे पत्रकारिता बिरादरी के नाम पर कलंक हैं। मैं यह खबर इसलिए ब्रेक कर रहा हूं क्योकि मैं पिछले 17 वर्षों से लगातार पीत पत्रकारिता करने वालों को सावधान करता चला आया हूं। पत्रकार हितों के कई मुद्दों को कई वर्षों से पत्रकारिता के फोरम से लेकर प्रेस परिषद के अध्यक्ष काटजू जी को ज्ञापन देने व सरकार तथा सूचना निदेशक से इस पूरे प्रकरण की जांच की मांग करता आया हूं। लेकिन मेरे द्वारा अब तक किए गये सभी प्रयासों को इन मठाधीस पत्रकारों ने विफल कर दिया है। लेकिन मेरा लगातार प्रयास जारी है। मैं जुलाई के तीसरे सप्ताह में किसी भी समय दिल्ली में प्रेस कांफ्रेंस करके उन टाप 10 पत्रकारों के चेहरे पूरे देश के सामने लाने का प्रयास करूंगा जिन्होंने यूपी की पत्रकारिता को कलंकित किया है।